Diari Oficial de la Generalitat Valenciana


Sumari del DOGV 3154, del 02-01-1998 (1997/13767)

DECRET 295/1997, de 2 de desembre, del Govern Valencià, pel qual s'accepta la cessió gratuïta de la propietat de l'immoble de 1.000 metres quadrats de superfície situat a la unitat d'execució número 6 de Foios, amb façanes als carrers d'Ausiàs March i Periodista Badia, destinat a la construcció d'un centre de salut, realitzada per l'Ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/02/295/dof/vci/html**

### Dades del document

Número de DOGV
:   3154

Data del DOGV
:   02-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/13718


Data del document
:   02-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 295/1997, de 2 de desembre, del Govern Valencià, pel qual s'accepta la cessió gratuïta de la propietat de l'immoble de 1.000 metres quadrats de superfície situat a la unitat d'execució número 6 de Foios, amb façanes als carrers d'Ausiàs March i Periodista Badia, destinat a la construcció d'un centre de salut, realitzada per l'Ajuntament d'aquest municipi. [97/Q13051]
  
L'Ajuntament de Foios, en la sessió plenària realitzada el dia 30 de maig de 1996, acordà la cessió gratuïta a la Generalitat Valenciana de la propietat de l'immoble de 1.000 metres quadrats, situat en la unitat d'execució número 6, amb façanes als carrers d'Ausiàs March i Periodista Badia, propietat de l'esmentat Ajuntament, i es formalitzà unilateralment el dia 18 de febrer de 1997, davant el notari Alfredo Granell Dasí, la corresponent escriptura de cessió gratuïta a la Generalitat Valenciana.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 2 de desembre de 1997,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Foios, de l'immoble de 1.000 metres quadrats de superfície, situat a la unitat d'execució número 6, que confronta: nord, carrer d'Ausiàs March; sud, resta de la parcel·la de la qual se segrega; est, carrer en projecte, i oest, carrer del Periodista Badia.
  
Aquesta finca es troba inscrita en el Registre de la Propietat de Moncada, tom 1.734, llibre 73, foli 75, finca 6.546.
  
Article 2
  
La cessió gratuïta efectuada per l'Ajuntament de Foios es fa amb la condició de destinar l'immoble a la construcció d'un centre de salut.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 2 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI